Is-Segretarju Parlamentari responsabbli mill-Isport, qal li l-Kunsill Malti għall-Isport (KMS) għandu problemi finanzjarji kbar minħabba n-numru ta' nies impjegati miegħu u minħabba l-ammont ta' ċertu pagi. Stefan Buontempo qal li l-KMS għandu impjegati li qed jitħallsu anke €50,000 fis-sena u li fi snin li għaddew il-Kunsill ma applikax għal fondi tal-UE li seta' jgawdi minnhom fosthom biex jiffranka flus biex isaħħan il-pixxina f'Tal-Qroqq. Qal li l-attività ta' Ġieħ l-Isport Malti li s-sena li għaddiet swiet €100,000 imma din is-sena se tiswa mhux iktar minn €25,000. Saħaq ukoll li l-Gvern qed jaħdem fuq Politika Nazzjonali għall-Isport li se tkun lesta fi ftit xhur oħra, u li jkunu għaqdiet sportivi li jorganizzaw korsijiet sportivi għall-pubbliku bi dħul finanzjarju għalihom. .td_uid_3_5ee4e9771711e_rand.td-a-rec-img{text-align:left}.td_uid_3_5ee4e9771711e_rand.td-a-rec-img img{margin:0 auto 0 0}